Jorunn Folkvord

Jorunn Folkvord (født 1973) er en norsk lærer og politiker (Rødt), som fra høsten 2023 er medlem av Oslo bystyre og bystyrets kultur- og utdanningsutvalg. 

 Politiske verv og aktivisme 

 Partipolitikk 
Hun var leder av Rød Ungdom fra 1994 til 1996.Oversikt over Rød Ungdoms ledere på AKPs nettsted; besøkt 14. januar 2024. I 2007 stod Folkvord på fjerdeplass på Rød Valgallianses bydelsliste i bydel Gamle Oslo til kommunestyre- og fylkestingsvalget. Høsten 2023 ble hun innvalgt i Oslo bystyre for partiet Rødt.

Per 2024 er hun styremedlem i Rødt Oslo.Opplysning på nettstedet til Rødt Oslo; besøkt 14. januar 2024.

 Fagbevegelsen 
Folkvord har vært aktiv som tillitsvalgt i Utdanningsforbundet, og var landsmøtedelegat for Utdanningsforbundet Oslo i 2006. Hun var medlem av fylkesstyret fra 2019 til 2023 som kontaktperson for grunnskolen.Informasjon fra fylkesårsmøtet i Utdanningsforbundet i Oslo 2019 på forbundets nettsted; besøkt 14. januar 2024. Hun er (per januar 2024) styreleder i Pensjon for alle, som er fagbevegelsens pensjonsnettverk; nettverket ble stiftet 2018. 

 Aktivisme under Melodi Grand Prix 
I 2024 brøt Folkvord inn i direktesendingen av Melodi Grand Prix for å oppfordre til boikott av Israel.«Raudt-politikar kuppa MGP-sendinga», NRK.no 13. januar 2024; besøkt 14. januar 2024.

 Familie 
Hun er datter av den tidligere stortingsrepresentanten Erling Folkvord (1949–2024).

 Referanser 

Kategori:Norske lærere
Kategori:RV-politikere i Oslo
Kategori:Rødt-politikere i Oslo
Kategori:Rød Ungdoms ledelse
Kategori:Norske fagforeningspersoner
Kategori:Personer fra Oslo